ΓΡΑΠΤΗ ΕΡΩΤΗΣΗ E-3841/00

υποβολή: Raina Echerer (Verts/ALE) προς την Επιτροπή

(7 Δεκεμβρίου 2000)

Θέμα: Μεταφορά των ζώων

Δεδομένου ότι η Επιτροπή έχει επανειλημμένως αναγνωρίσει την αποτυχία ορισμένων κρατών μελών να θέσουν σε εφαρμογή την οδηγία του Συμβουλίου 91/628/ΕΟΚ(1) (όπως τροποποιήθηκε από την οδηγία του Συμβουλίου 95/29/ΕΚ(2)) εντός των συνόρων της ΕΕ, μπορεί η Επιτροπή να παράσχει αξιολόγηση της εφαρμογής των διατάξεων της εν λόγω οδηγίας κατά την εξαγωγή των ζώων από τον τελευταίο τόπο εντός των συνόρων της ΕΕ στον πρώτο τόπο εκφόρτωσης στις τρίτες χώρες του τελικού προορισμού;

Μπορεί η Επιτροπή να επισημάνει τα εξής:

- Λαμβάνονταςπόψη ότι το άρθρο 9 της οδηγίας 91/628/ΕΟΚ προβλέπει την εφαρμογή ορισμένων προτύπων καλής διαβίωσης για τα ζώα πουποφέρουν ή έχουν τραυματιστεί (ακόμη και ως αποτέλεσμα της χρήσης μεταφορικών μέσων που δεν πληρούν τις διατάξεις της οδηγίας), γίνονται σεβαστά αυτά τα πρότυπα στον πρώτο τόπο εκφόρτωσης σε τρίτες χώρες; Και εάν όχι, μπορεί η Επιτροπή να εξηγήσει γιατί όχι;

- Πόσοι κτηνίατροι ασχολούνται με τους ελέγχους στον πρώτο τόπο εκφόρτωσης στις τρίτες χώρες του τελικού προορισμού όπου εξάγονται αυτά τα ζώα όπως ορίζεται στο άρθρο 3 του κανονισμού 615/98/ΕΟΚ(3);

- Λαμβάνονταςπόψη ότι το άρθρο 4 του κανονισμού 615/98/ΕΟΚ ορίζει ότι οι αποστολές που πρόκειται να ελεγχθούν επιλέγονται βάσει ανάλυσης κινδύνου που πραγματοποιείται κατόπιν πρωτοβουλίας των κρατών μελών ή κατόπιν αιτήσεως της Επιτροπής, μπορεί η Επιτροπή να επισημάνει με ποια κριτήρια πραγματοποιούνται αυτές οι αναλύσεις και από ποιο όργανο/αρχή;

(1) ΕΕ L 340 της 11.12.1991, σελ. 17.

(2) ΕΕ L 148 της 30.6.1995, σελ. 52.

(3) ΕΕ L 82 της 19.3.1998, σελ. 19.

Απάντηση του κ. Fischler εξ ονόματος της Επιτροπής

(27 Φεβρουαρίου 2001)

Η Επιτροπή ενέκρινε προσφάτως μια έκθεση σχετικά με τη γενική εφαρμογή της οδηγίας, και παραπέμπει το Αξιότιμο Μέλος του Κοινοβουλίου στην απάντηση η οποία έχει δοθεί στη γραπτή ερώτηση E-3765/00 της κας Maes(1), για περισσότερες πληροφορίες σχετικά με αυτό το ζήτημα. Εντούτοις, η Επιτροπή δεν διαθέτει καμία συγκεκριμένη πληροφορία όσον αφορά την εφαρμογή, εκτός των κοινοτικών συνόρων, της οδηγίας 91/628/EOK του Συμβουλίου της 19ης Νοεμβρίου 1991 για την προστασία των ζώων κατά τη μεταφορά και για την τροποποίηση των οδηγιών 90/425/EOK και 91/496/EOK.

Ο κανονισμός (EK) αριθ. 615/98 της Επιτροπής της 18ης Μαρτίου 1998 για ειδικές λεπτομέρειες εφαρμογής του καθεστώτος των επιστροφών κατά την εξαγωγή όσον αφορά την καλή μεταχείριση των ζωντανών βοοειδών κατά τη μεταφορά, προβλέπει έναν μηχανισμό ο οποίος εξασφαλίζει ότι, στο σημείο εξόδου από το κοινοτικό έδαφος, ένας επίσημος κτηνίατρος διενεργεί συστηματικούς ελέγχους όλων των παρτίδων για τις οποίες πρέπει να καταβληθούν επιστροφές κατά την εξαγωγή, και επαληθεύει όλες τις παραμέτρους του ταξιδιού που είναι εφικτό να επαληθευτούν σάυτό το στάδιο. Επαληθεύεται ιδιαιτέρως κατά πόσον η κατάστασηγείας των ζώων τούς επιτρέπει να συνεχίσουν το ταξίδι τους, ότι το μεταφορικό μέσο με το οποίο τα ζώα πρόκειται να αναχωρήσουν από το κοινοτικό έδαφος συμμορφώνεται με τις διατάξεις της οδηγίας 91/628/EOK, και ότι έχει προβλεφθεί η μέριμνα των ζώων κατά τη διάρκεια αυτού του ταξιδιού.

Οι έλεγχοι που διενεργούνται στις τρίτες χώρες δυνάμει του κανονισμού 615/98, δεν είναι συστηματικοί, και διενεργούνται σε συνάρτηση με τα ιδιαίτερα χαρακτηριστικά των μέτρων που έχουν ληφθεί. Κατά πρώτον λόγο, δυνάμει του άρθρου 3 απαιτείται η διενέργεια ελέγχων στον τόπο της πρώτης εκφόρτωσης των ζώων στην χώρα τελικού προορισμού, στις ακόλουθες δύο περιπτώσεις: όταν έχει μεσολαβήσει αλλαγή μεταφορικού μέσου μεταξύ της στιγμής κατά την οποία τα ζώα αποχώρησαν από το κοινοτικό έδαφος και της στιγμής κατά την οποία αφίχθηκαν στην χώρα τελικού προορισμού, και όταν ο κτηνίατρος του σημείου εξόδου έχει ζητήσει να διενεργηθεί έλεγχος κατά την εκφόρτωση στη χώρα προορισμού. Επιπλέον, σύμφωνα με το άρθρο 4, απαιτείται ότι το κράτος μέλος εξαγωγής διοργανώνει αιφνίδιους δειγματοληπτικούς ελέγχους στις τρίτες χώρες, κατά τη διάρκεια της διαμετακόμισης ή στον τόπο της τελικής εκφόρτωσης.

Σύμφωνα με το άρθρο 3(1), οι έλεγχοι αυτοί πρέπει να διενεργούνται στις τρίτες χώρες, είτε από έναν εγκεκριμένο οργανισμό ελέγχου και επιθεώρησης, είτε από έναν επίσημο φορέα του κράτους μέλους εξαγωγής. Και στις δύο αυτές περιπτώσεις, το πρόσωπο που διενεργεί τους ελέγχους είναι ένας κτηνίατρος ο οποίος ενεργεί εξ ονόματος αυτού του οργανισμού ή φορέα.

Τέλος, όσον αφορά τα ζητήματα τα οποία έχουν σχέση με την ανάλυση κινδύνου στο άρθρο 4, η Επιτροπή εκτιμά ότι η ανάλυση κινδύνου θα πρέπει να βασίζεται στα γενικά κριτήρια τα οποία αναπτύσσονται στον κανονισμό (EK) αριθ. 3122/94 της Επιτροπής(2), και να συμπληρώνεται με την εφαρμογή ειδικών κριτηρίων συνδεδεμένων με αυτό το συγκεκριμένο εμπόριο, όπως: το κατά πόσον τα ζώα μεταφέρονται για σφαγή ή για εκτροφή, το καλό όνομα του μεταφορέα, το σημείο εκφόρτωσης ή μεταφόρτωσης εκτός της Κοινότητας, ο λιμένας εκφόρτωσης στην τρίτη χώρα τελικού προορισμού, η διάρκεια της μεταφοράς, κλπ Οι αρχές που ορίζονται από τα κράτη μέλη εξαγωγής θα πρέπει να εφαρμόζουν αυτά τα κριτήρια.

(1) ΕΕ C 174 E της 19.6.2001.

(2) Κανονισμός (ΕΚ) αριθ. 3122/94 της Επιτροπής για τονκαθορισμό των κριτηρίων σχετικά με την ανάλυση κινδύνου όσον αφορά τα γεωργικά προϊόντα που απολαύουν επιστροφών, ΕΕ L 330 της 21.12.1994.